Številka: 01403-16/2021/4

Datum: 19. 5. 2021

Na podlagi 23. člena Zakona o zdravstveni dejavnosti (Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP in   
203/20 – ZIUPOPDVE) je Vlada Republike Slovenije na 76. redni seji dne 19. 5. 2021 pod   
točko 1.42 sprejela naslednji

S K L E P

o spremembah in dopolnitvah Sklepa o ustanovitvi Nacionalnega inštituta za javno zdravje

1. člen

V Sklepu o ustanovitvi Nacionalnega inštituta za javno zdravje (št. 01403-27/2013/5 z dne   
25. 7. 2012 ter spremembe in dopolnitve št. 01403-70/2015/5 z dne 13. 10. 2015 in   
št. 01403-10/2018/4 z dne 27. 2. 2018) se v 6. členu drugi odstavek spremeni tako, da se glasi:

»(2) Vodje organizacijskih enot imenuje in razrešuje generalni direktor zavoda na predlog strokovnega direktorja zavoda.«.

1. člen

Besedilo 7. člena se spremeni tako, da se glasi:

»Zavod kot javno službo opravlja naloge iz 23.a člena Zakona o zdravstveni dejavnosti   
(Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP in 203/20 – ZIUPOPDVE) in drugega odstavka 14. člena Zakona o zbirkah podatkov s področja zdravstvenega varstva (Uradni list RS, št. 65/00, 47/15, 31/18, 152/20 – ZZUOOP, 175/20 – ZIUOPDVE in 203/20 – ZIUPOPDVE) ter dejavnost preskrbe Republike Slovenije s cepivi in imunoglobini za izvajanje programa cepljenja in zaščite z zdravili, ki se financirajo iz sredstev obveznega zdravstvenega zavarovanja.«.

1. člen

V 9. členu se v drugem odstavku beseda »Direktor« nadomesti z besedilom »Generalni direktor«.

1. člen

V 10. členu se v prvem odstavku tretja in četrta alineja spremenita tako, da se glasita:

»– generalni direktor zavoda,

* strokovni direktor zavoda,«.

5. člen

V 11. členu se tretji odstavek spremeni tako, da se glasi:

»(3) Zaposleni javni uslužbenci volijo svoje predstavnike na tajnih volitvah. Pravico voliti in biti izvoljen v svet zavoda imajo vsi zaposleni javni uslužbenci v zavodu, razen generalnega direktorja zavoda, strokovnega direktorja zavoda in vodilnih javnih uslužbencev zavoda.«.

6. člen

V 12. členu se četrta alineja spremeni tako, da se glasi:

»– imenuje in razrešuje generalnega direktorja zavoda s soglasjem ustanovitelja,«.

Za peto alinejo se doda nova šesta alineja, ki se glasi:

»– imenuje strokovnega direktorja zavoda,«.

Dosedanje šesta, sedma in osma alineja postanejo sedma, osma in deveta alineja.

V novi sedmi alineji za besedo »predlog« in v novi osmi alineji za besedo »predloga« se doda beseda »generalnega«.

7. člen

Besedilo 15. člena se spremeni tako, da se glasi:

»Strokovni svet zavoda opravlja naslednje naloge:

* obravnava vprašanja s področja strokovnega dela zavoda ter daje mnenje in predloge strokovnemu direktorju zavoda v zvezi s tem,
* določi strokovne podlage za programe dela in razvoja zavoda,
* daje svetu zavoda in strokovnemu direktorju zavoda mnenje in predloge glede organizacije dela in pogojev za razvoj strokovne dejavnosti,
* predlaga strokovnemu direktorju zavoda načrte izobraževanja zdravstvenih delavcev in zdravstvenih sodelavcev v zavodu,
* odloča o drugih zadevah v skladu z zakonom in s tem sklepom, za katere ga pooblasti svet zavoda ali strokovni direktor zavoda,
* daje soglasje k strateškim dokumentom in letnemu načrtu nabav zavoda,
* potrjuje letno strokovno poročilo,
* skrbi za realizacijo delovnega programa.«.

8. člen

Za 15. členom se naslov »Direktor zavoda« spremeni tako, da se glasi: »Generalni direktor zavoda«.

9. člen

V 16. členu se prvi odstavek spremeni tako, da se glasi:

»(1) Generalnega direktorja zavoda, na podlagi javnega razpisa, imenuje in razrešuje svet zavoda s soglasjem ustanovitelja.«.

Drugi odstavek se spremeni tako, da se glasi:

»(2) Za generalnega direktorja zavoda je lahko imenovan kandidat, ki izpolnjuje naslednje pogoje:

* ima najmanj izobrazbo, pridobljeno po študijskem programu druge stopnje oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven,
* ima najmanj pet let delovnih izkušenj na primerljivih delovnih mestih s področja vodenja in upravljanja.
* ima znanje vsaj enega svetovnega jezika.«.

10. člen

V 17. členu se prvi odstavek spremeni tako, da se glasi:

»(1) Generalni direktor zavoda predstavlja in zastopa zavod ter odgovarja za zakonitost njegovega poslovanja.«.

V drugem odstavku se druga alineja spremeni, tako da se glasi: “imenuje in razrešuje strokovnega direktorja zavoda.

V tretjem odstavku se za besedo »odstavka« doda beseda »generalni«, za besedo »enot« pa se črta besedilo »in je odgovoren za njihov uravnotežen strokovni razvoj«.

11. člen

Za 17. členom se doda nov, 17.a člen, ki se glasi:

»17.a člen

(1) Strokovni direktor zavoda vodi strokovno ter raziskovalno in izobraževalno delo zavoda. Odgovoren je za strokovnost dela zavoda, za uresničevanje strokovnega razvoja in raziskav ter strokovnega povezovanja z drugimi zdravstvenimi zavodi doma in v tujini.

(2) Strokovnega direktorja NIJZ imenuje in razrešuje generalni direktor. V času svojega mandata strokovni direktor zavoda ne sme zasedati drugih delovnih mest, na katerih se opravljajo naloge, vezane na mandat.

(3) Za strokovnega direktorja zavoda je lahko imenovan kandidat, ki izpolnjuje naslednje pogoje:

– ima najmanj izobrazbo medicinske smeri, pridobljeno po študijskem programu druge stopnje oziroma izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven,

– ima specializacijo s področja javnega zdravja oziroma socialne medicine, epidemiologije ali higiene oziroma drugo primerljivo podiplomsko izobrazbo s področja javnega zdravja oziroma socialne medicine, epidemiologije ali higiene in

* ima najmanj pet let delovnih izkušenj na primerljivih delovnih mestih s področja strokovnega vodenja.

(4) Mandat strokovnega direktorja je vezan na mandat generalnega direktorja.

(5) Naloge strokovnega direktorja NIJZ so:

* predseduje Strokovnemu svetu NIJZ,
* načrtuje, organizira in nadzira izvajanje strokovnega dela,
* predlaga prioritete razvoja strokovne, izobraževalne in raziskovalne dejavnosti zavoda v skladu z razvojem teh dejavnosti in nacionalnim programom na področju javnega zdravja,
* skrbi za strokovno povezovanje zavoda z drugimi zdravstvenimi zavodi v državi in tujimi ustanovami na področju javnega zdravja
* izvršuje sklepe strokovnega sveta zavoda, sveta zavoda in ustanovitelja zavoda,
* nadzira izpolnjevanje standardov kakovosti dela in sprejema ukrepe ob njihovem neizpolnjevanju,
* v primeru izgube zavoda sodeluje v postopku ugotavljanja strokovnih razlogov izgube in pri pripravi sanacijskega programa,
* skrbi, predlaga in usklajuje strokovno izobraževanje in usposabljanje javnih delavcev zavoda.

(6) Če ima odločitev strokovnega direktorja neposredne finančne posledice, jo lahko generalni direktor zavoda začasno zadrži in predlaga svetu zavoda, da o tem odloči v 15 dneh od prejema predloga.

(7) Strokovni direktor zavoda svoje pristojnosti izvaja neposredno, posamezne naloge pa lahko s splošnim ali posamičnim pooblastilom prenese na druge delavce v zavoda.«.

12. člen

V 25. členu se prvem odstavku v drugem stavku pred besedo »direktor« doda beseda »generalni«.

13. člen

V 26. členu se v prvem odstavku beseda »Direktor« nadomesti z besedilom »Generalni direktor zavoda, strokovni direktor zavoda«.

PREHODNE IN KONČNE DOLOČBE

14. člen

1. Z dnem, ko začne veljati ta sklep, sta poslovodna funkcija in funkcija vodenja strokovnega dela zavoda ločeni.
2. Dosedanji direktor zavoda opravlja poslovodno funkcijo do izteka veljavnega mandata.
3. Strokovni direktor zavoda se imenuje v 60 dneh od uveljavitve sprememb in dopolnitev statuta. Do imenovanja strokovnega direktorja zavoda opravlja njegove naloge dosedanji direktor zavoda.

15. člen

Svet zavoda uskladi statut s tem sklepom v 60 dneh od uveljavitve tega sklepa.

16. člen

Ta sklep začne veljati naslednji dan po sprejetju.

Mag. Janja Garvas Hočevar

vršilka dolžnosti generalnega sekretarja